सरकारी रास्ते पर अतिक्रमण का विरोध
ब्यावर | शहरके वार्ड नंबर 43 के लोगों ने सरकारी रास्ते पर अतिक्रमण करने का आरोप लगाते हुए परिषद प्रशासन को ज्ञापन सौंपकर कार्रवाई करने की मांग की। वार्ड 43 के लोगों ने बताया कि रणथंभौर कॉलोनी से सटती हुई गणपति नगर की जमीन के लेआउट में 120 फीट चौड़ा मार्ग दिखाया गया है। उनका आरोप है कि कॉलोनी में रहने वाले एक व्यक्ति ने सड़क पर अवैध रूप से कब्जा कर लिया। इसकी शिकायत जब परिषद प्रशासन से की गई तो उसकी ओर से 23 दिसंबर को मौके पर काम भी रुकवा दिया गया। क्षेत्रवासियों का आरोप है कि चार दिन की छुट्टियों की आड़ में आरोपी ने फिर से दिन-रात मौके पर धड़ल्ले से काम शुरू कर दिया। जिसको रोकने पर वह झगड़ा करने को उतारू है। क्षेत्रवासियों ने प्रशासन से इस संबंध में उचित कार्रवाई कर रास्ते को अतिक्रमण मुक्त कराने की मांग की। विरोध जताने वालों में दौलतसिंह, भंवरसिंह, मोतीलाल, कानसिंह, गणपतसिंह, सायरी, मनोज चौहान समेत अन्य लोग शामिल थे।
प्रशासन की रोक के बावजूद किया गया निर्माण।
hin_Deva hin_Deva hin_Deva